เรื่องร้องเรียน: คนไร้บ้านมานอนบริเวณพื้นที่ฟุตบาทบริเวณทางข้ามทางม้าลาย
การดำเนินการของเจ้าหน้าที่: สำนักงานเขตบางรัก ได้ดำเนินการประสานศูนย์คุ้มครองคนไร้ที่พึ่งกรุงเทพมหานคร ซึ่งเป็นหน่วยงานหลักที่เกี่ยวข้องในการให้ความช่วยเหลือคนไร้ที่พึ่งเรียบร้อยเเล้ว    ทั้งนี้สำนักงานเขตบางรักจะเดำเนินการตรวจสอบพื้นที่ดังกล่าวอย่างสม่ำเสมอ
ความเห็นของผู้แจ้ง: ขอบคุณเจ้าหน้าที่ภาคปฏิบัติที่มาตรวจตราลงพื้นที่แต่มีข้อสังเกตเพิ่มเติมเบื้องต้นดังนี้ 1.บริเวณที่แจ้ง คนไร้บ้านจะมายึดในช่วงเวลากลางคืน เลยไม่แน่ใจว่าเป็นคนไร้บ้านชุดเดียวกันรึเปล่าถ้ามาลงพื้นที่เวลาตอนเช้า 2.การที่ทำอะไรไม่ได้นอกจากคนไร้บ้านต้องยินยอมถึงทำได้ เหมือนจะหมายความว่าไม่สามารถแก้ไขอะไรได้นอกจากปล่อยปัญหาไว้แบบนั้น  น่าจะมีการแก้ปัญหาแนวทางอื่นรองรับเพิ่มเติม 3.อยากให้วิเคราะห์เหตุผลที่ทำไมคนไร้บ้านถึงปฏิเสธ เพราะไม่ไว้ใจเจ้าหน้าที่รัฐ ไม่อยากถูกควบคุม หรือเพราะเค้าเป็นคนต่างด้าวที่ไม่มีบัตรประชาชน หรือเพราะแนวทางการแก้ปัญหาของหน่วยงานรัฐไม่ตอบโจทย์กับการรับมือคนไร้บ้าน หากทราบข้อมูลที่แท้จริง อาจจะทำให้เจอแนวทางในการแก้ปัญหาที่ถูกจุดกว่าที่เป็นอยู่ได้
พื้นที่: แขวงมหาพฤฒาราม เขตบางรัก กรุงเทพมหานคร